Narcizas Prielaida

Narcizas Prielaida (g. 1920 m. sausio 20 d. Akstafoje, Azerbaidžane- m. 2015 kovo 31 d. Ženevoje (Šveicarija)) – lietuvių išeivijos veikėjas, diplomatas.

Biografija 
Šeima gyveno Klaipėdoje, Šiauliuose, prasidėjus sovietinei okupacijai persikėlė į Šveicariją.

1945-1949 m. mokėsi Ženevos Meno mokykloje, studijavo jūrų teisę. Dirbo įvairiose draudimo kompanijose. Keletą metų buvo Šveicarijos lietuvių bendruomenės pirmininkas. 1980 m. buvo paskirtas Pasaulio lietuvių bendruomenės Valdybos atstovu Žmogaus teisių Komitete prie Jungtinių Tautų, 1982 m. priimtas į Tarptautinę žurnalistų federaciją, kur nuolat kėlė Lietuvos okupacijos klausimą.

1992 m. paskirtas pirmuoju Lietuvos atstovu prie Jungtinių Tautų biuro ir kitų tarptautinių organizacijų Ženevoje. Juo dirbo iki 1996 m..

N. Prielaida 2007 m. apdovanotas ordino „Už nuopelnus Lietuvai“ Karininko kryžiumi..

Šaltiniai 

Lietuvos diplomatai
Šveicarijos lietuvių bendruomenės veikėjai
Lietuvos ambasadoriai prie tarptautinių organizacijų Ženevoje